**คมเพชฌฆาต ล่าพลิกเมือง** (จีน: 盲探; อังกฤษ: Blind Detective) เป็นภาพยนตร์โรแมนติกคอเมดีและระทึกขวัญอาชญากรรมสัญชาติฮ่องกง-จีน ค.ศ. 2013 กำกับการแสดงโดยตู้ ฉีฟง นำแสดงโดยหลิว เต๋อหัว และเจิ้ง ซิ่วเหวิน

ภาพยนตร์เรื่องนี้ได้รับการจัดแสดงในเทศกาลภาพยนตร์นานาชาติเซี่ยงไฮ้

เนื้อเรื่องย่อ
--------------

ชีวิตของอดีตนักสืบชื่อ จวง สื้อตัน (หลิว เต๋อหัว) ต้องมีอันเปลี่ยนไปเมื่อมาเป็นคนตาบอด เขาได้ออกมาโดยทำหน้าที่แก้ปัญหาที่ยากเย็นให้แก่ตำรวจ ในระหว่างการก่อเหตุปล้นธนาคาร เขาได้พบกับสารวัตรสาวผู้ทรงสเน่ห์ชื่อเหอ เจียถง (เจิ้ง ซิ่วเหวิน) เมื่อสารวัตรเหอสังเกตเห็นความสามารถพิเศษในการได้ยินและการดมกลิ่นของจวง เธอก็ได้ขอร้องให้เขาให้มาช่วยในคดีส่วนตัว และเขาได้ตัดสินใจที่จะร่วมสืบในเวลาต่อมา

นักแสดงนำ
---------

* หลิว เต๋อหัว รับบทเป็นจวง สื้อตัน (莊士敦) นักสืบตาบอด อดีตสารวัตรแผนกอาชญากรรมท้องถิ่น ที่รู้จักกันในฐานะ "เทพแห่งคดีรอยร้าว"
* เจิ้ง ซิ่วเหวิน รับบทเป็นเหอ เจียถง (何家彤) สารวัตรตำรวจสาว
* โกวเทา รับบทเป็นซือถู ฝ่าเป่า
* เกา หยวนหยวน รับบทเป็นติงติง
* หวัง จื่ออี้
* หลาง เยว่ถิง
* หลู ไห่เผิง
* ฉินหวง
* หลินเสวี่ย
* เจียง เห้าเหวิน

การสร้าง
--------

การถ่ายทำของ *คมเพชฌฆาต ล่าพลิกเมือง* เริ่มต้นขึ้นในช่วงครึ่งหลังของปี ค.ศ. 2011 ที่เขตบริหารพิเศษฮ่องกง ในเดือนมิถุนายน ค.ศ. 2012 การถ่ายทำได้หยุดลงเมื่อเจิ้ง ซิ่วเหวิน ได้รับการวินิจฉัยว่าป่วยเป็นโรคมีเนียร์ ก่อนที่จะกลับมาถ่ายทำอีกครั้งในเดือนสิงหาคม ค.ศ. 2012  ภาพยนตร์ชุดนี้ได้มีการจัดพิธีบูชาขึ้น ณ วันที่ 3 กันยายน ค.ศ. 2012  เพลงในภาพยนตร์ชุดนี้ได้รับการจัดให้โดยผู้แต่งเพลงโทรทัศน์ชาวแคนาดาชื่อฮัล ฟอกซ์ตัน เบ็กเกตต์

การเปิดตัว
----------

ภาพยนตร์เรื่องนี้ได้รับเลือกให้เป็นส่วนหนึ่งในการจัดฉายรอบมิดไนท์ในเทศกาลภาพยนตร์เมืองคานส์ 2013  ในขณะที่ได้รับการเปิดตัวในโรงภาพยนตร์ ณ วันที่ 4 กรกฎาคม ค.ศ. 2013 ที่เขตบริหารพิเศษฮ่องกง และวันที่ 11 กรกฎาคม ที่ประเทศจีน

การตอบรับ
---------

นิตยสารฟิล์มบิสิเนสเอเชียวิจารณ์ภาพยนตร์เรื่องนี้ในเชิงลบโดยให้คะแนนสองเต็มสิบ โดยกล่าวว่าเนื้อเรื่องไม่ค่อยดีและอธิบายว่า "เป็นตัวอย่างที่หาได้ยากสำหรับภาพยนตร์ของตู้ ฉีฟง ที่ดูเหมือนกับว่าเขาไม่ได้ทำงาน และแม้กระทั่งฝีมือก็เหมือนอยู่ระดับต่ำกว่ามาตรฐานของผู้กำกับในระดับทั่วไป" ทาง*เดอะฮอลลีวูดรีพอร์ตเตอร์* ก็ยังวิจารณ์ภาพยนตร์เรื่องนี้ในเชิงลบว่า "มีการทารุณที่ยืดเยื้อ มีมุขคนตาบอดใช้ไม้ตีช่วยอยู่บ่อยครั้งเกิน และแสดงออกมาในแบบผิดลักษณะ รวมทั้งสร้างความขัดข้องใจต่อแนวของภาพยนตร์ที่แปลกหูแปลกตา" นิตยสาร*สกรีนเดลี* ยังวิจารณ์ต่อภาพยนตร์เรื่องนี้ในเชิงลบเช่นกัน โดยกล่าวว่า "*คมเพชฌฆาต ล่าพลิกเมือง* เป็นการนำเสนอขายเพียงเล็ก ๆ น้อย ๆ จากผู้กำกับ *The Mission* ซึ่งเป็นเจ้าของผลงานการถ่ายทำในแผ่นดินใหญ่ที่น่าประทับใจอย่าง *Drug War*"

ดูเพิ่ม
-------

* ผลงานด้านภาพยนตร์ของหลิว เต๋อหัว

อ้างอิง
-------

1. 1 2 3 4 5 6 7 8 9  Elley, Derek (May 22, 2013). "Blind Detective". *Film Business Asia*. สืบค้นเมื่อ June 27, 2013.
2. ↑  Lu Shu (March 19, 2012). "寰亚发布2012五大新片 刘德华郑秀文再聚首" (ภาษาจีน). คลังข้อมูลเก่าเก็บจากแหล่งเดิมเมื่อ 2013-05-24. สืบค้นเมื่อ June 27, 2013.
3. ↑  Marsh, James. "Review: BLIND DETECTIVE Lacks Vision Or Clear Direction". คลังข้อมูลเก่าเก็บจากแหล่งเดิมเมื่อ 2013-06-26. สืบค้นเมื่อ June 27, 2013.
4. ↑  "Blind Detective Review". *HK Neo Reviews*. 2013-07-04. สืบค้นเมื่อ 2013-07-04.
5. ↑  "Sammi Cheng Back to Work with Andy Lau in "Blind Detective".
6. ↑  "《盲探》在港举办开机仪式 郭涛刘德华首度合作". September 4, 2013. สืบค้นเมื่อ June 27, 2013.
7. ↑  "2013 Official Selection". *Cannes*. 21 April 2013. สืบค้นเมื่อ 21 April 2013.
8. ↑  Young, Neil (May 20, 2013). "Blind Detective: Cannes Review". *Hollywood Reporter*. สืบค้นเมื่อ June 27, 2013.
9. ↑  Marshall, Lee (May 20, 2013). "Blind Detective". *Screen Daily*. สืบค้นเมื่อ June 27, 2013.

แหล่งข้อมูลอื่น
---------------

* *คมเพชฌฆาต ล่าพลิกเมือง* ที่อินเทอร์เน็ตมูวีเดตาเบส